Avviż Legali Importanti

|

52005PC0498

Proposta għal regolament tal-Kunsill li jemenda u jaġġorna r-Regolament (KE) Nru 1334/2000 li jwaqqaf reġim tal-Komunità għall-kontroll ta’ l-esportazzjonijiet ta’ oġġetti u teknoloġija b’użu doppju  /* KUMM/2005/0498 finali - ACC 2005/0209 */

	[pic] | KUMMISSJONI TAL-KOMUNITAJIET EWROPEJ |Brussel 17.10.2005KUMM(2005) 498 finali2005/0209 (ACC)Proposta għalREGOLAMENT TAL-KUNSILLli jemenda u jaġġorna r-Regolament (KE) Nru 1334/2000 li jwaqqaf reġim tal-Komunità għall-kontroll ta’ l-esportazzjonijiet ta’ oġġetti u teknoloġija b’użu doppju(PREżENTATA MILL-KUMMISSJONI)MEMORANDUM TA’ SPJEGAZZJONIOġġetti b’użu doppju (li jinkludu software u teknoloġija) huma oġġetti ċivili li jistgħu jintużaw għal skopijiet militari. Dawn huma soġġetti għal kontroll meta jkunu esportati mill-Unjoni Ewropea. Dawn il-kontrolli għandhom l-għan b’mod partikolari li jipprevjenu l-proliferazzjoni ta’ l-armi għall-qerda tal-massa. B’mod partikolari huma jilħqu l-għanijiet iffissati bir-Reżoluzzjoni 1540 tal-Kunsill tas-Sigurtà tan-Nazzjonijiet Uniti, adottata f’April 2004.Id-deċiżjonijiet biex ikunu kkontrollati oġġetti b’użu doppju ttieħdu b’konsensus f’reġimi internazzjonali dwar il-kontroll ta’ l-esportazzjonijiet u l-KE marbuta li tapplikahom bis-saħħa ta’ l-Artikolu 11 tar-Regolament 1334/2000. Dan l-Artikolu jistipula li “il-lista ta’ affarijiet b’użu doppju mwaqqfa fl-Anness I u l-Anness IV għandha tkun aġġornata b’ konformità ma’ l-obbligi u l-impenji rilevanti li kull Stat Membru aċċetta bħala membru fl-arranġġamenti għall-kontroll ta’ l-esportazzjoni internazzjonali.”Madanakollu, sa issa l-Istati Membri l-ġodda ta’ l-UE għadhom ma ġewx aċċettati kollha f'dawn ir-reġimi, b'mod partikolari fir-Reġim ta' Kontroll tat-Teknoloġija relatata mal-Missili (MTCR) u l-Arranġament Wassenaar. Id-differenza fl-istatus f'reġimi ta' kontroll fuq l-esportazzjonijiet twassal għal diskrepanzi bejn l-Istati Membri ta' l-UE fl-aċċess ta' informazzjoni importanti dwar utenti finali sensittivi. Għalhekk, dan idgħajjef ir-reġim ta' kontroll ta’ l-UE fuq l-esportazzjonijiet u dawk ir-reġimi internazzjonali li fihom mhux l-Istati Membri kollha jipparteċipaw.Mill-addozzjoni fid-19 ta’ Lulju 2004 ta’ l-aħħar emenda tar-Regolament, l-Arranġament Wassenaar (WA), ir-Reġim għall-Kontroll tat-Teknoloġija dwar il-Missili (l-MTCR) u l-Grupp Awstralja (AG) qablu dwar bidliet speċifiċi fil-listi rispettivi tagħhom ta’ kontroll. Bħala konsegwenza, l-Anness I tar-Regolament tal-Kunsill (KE) Nru 1334/2000, li hu bbażat fuq l-Artikolu 133 tat-Trattat, għandu bżonn jiġi emendat.Il-Grupp tal-Kunsill inkarigat minn oġġetti b’użu doppju rrakkomanda li l-Kummissjoni tillimita l-proposti tagħha għal dawk il-bidliet fil-listi ta’ kontroll li qablet dwarhom, i.e. dawk deċiżi bl-Arranġament Wassenaar fl-2004, il-Grupp Awstralja (f’Novembru 2004 u April 2005) u r-Reġim ta’ Kontroll tat-Tekonoloġija dwar il-Missili (f’Ottubru 2004). Huwa mifhum li l-Kunsill b’unanimità jemenda l-proposta mistennija tal-Kummissjoni biex jintegra l-bidliet żgħar ħafna għal-listi tal-Grupp tal-Fornituri Nukleari adottati fil-laqgħa plenarja tiegħu ta' Ġunju 2005.Biex ikun faċilitat it-teħid tad-Deċiżjoni, hawn taħt hawn sommarju dettaljat tal-bidliet.Kategorija 1 f’Anness I | Reġim | Natura tal-bidla |1C008.a.4. | WA | It-test li jirreferi għall-ASTM, ġie mneħħi mis-sotto-reġistrazzjoni |1C008.b. | WA | Il-kejl ASTM hu sostitwit b’sotto-reġistrazzjoni ISO |1C008.f. | WA | Sotto-reġistrazzjoni emendata biex tinkludi temperatura tat-tranżizzjoni tal-ħġieġ |1C008. Nota Teknika | WA | Il-kejl ASTM hu sostitwit b’ISO f’Nota Teknika |1C107.c. | MTCR | Parametri ta’ kontroll ta’ sotto-entrata riveduta. |1C350.6., 8., 29 & 42. | AG | Kjarifika addizzjonali ta’ ismijiet kimiċi. |1C350.55., 56., 57., 58., 59., 60., 61., 62 & 63. | AG | 9 kimiki miżjuda |1C350 Noti 1, 2 & 3 | AG | 9 kimiki ġodda miżjuda fin-Noti relevanti |1C353 Nota Teknika | AG | Nota Teknika attwali rinumerata 1, u Nota Teknika ġdida 2 miżjuda. |1C450.b. & Nota 3 | AG | Test emendat. |1E201 | Typo | Referenza għal 1C002.a.2.c. & d. mibdula għal 1C002.b.3. & 4.[kellha tkun aġġornata meta 1C002 kien rivedut fl-2001] |Kategorija 2 |2B Nota Teknika 2 | WA | Nota Teknika 2. emendata |2B001.b.2. & 3. | Typo | It-test “jew” immexxi minn 2. għal 3. |2B001.c. | WA | Nota 2 tan-nota emendata biex tirreferi għal pożizzjonar eżatt ma’ sotto-paragrafi eżistenti a. u b. imneħhija |2B005.a. | WA | It-test “ikkontrollat bi programm irreġistrat” mneħħi mis-sotto-reġistrazzjoni |2B005.b. | WA | It-test “ikkontrollat bi programm irreġistrat” mneħħi mis-sotto-reġistrazzjoni |2B005.c. | WA | It-test “ikkontrollat bi programm irreġistrat” mneħħi mis-sotto-reġistrazzjoni |2B005.d. | WA | It-test “ikkontrollat bi programm irreġistrat” mneħħi mis-sotto-reġistrazzjoni |2B005.e. | WA | It-test “ikkontrollat bi programm irreġistrat” mneħħi mis-sotto-reġistrazzjoni |2B005.f. | WA | It-test “ikkontrollat bi programm irreġistrat” mneħħi mis-sotto-reġistrazzjoni |2B005.g. | WA | It-test “ikkontrollat bi programm irreġistrat” mneħħi mis-sotto-reġistrazzjoni |2B006.h. | WA | It-test “ikkontrollat bi programm irreġistrat” mneħħi mis-sotto-reġistrazzjoni |2B105 | Typo | L-akronimu CVD elaborat |2B116.a., c. & d. | MTCR | It-test lis-sotto-reġistrazzjonijiet emendat |2B206.b. | Typo | Typo fis-sotto-reġistrazzjoni irranġat |2B350.i. | AG | It-test tas-sotto-reġistrazzjoni emendat. |Kategorija 3 |3A001.a.3.c. | WA | Skop tas-sotto-reġistrazzjoni emendat. |3A001.a.5.a.1., 2., 3., 4. & 5. | WA | Sotto-paragrafi 1., 2., 3. u 4. emendati b’sotto paragrafu 5. ġdid li ġie miżjud |3A001.a.5. Nota Teknika 2., 3. & 4. | WA | Nota teknika 2. emendata u noti tekniċi ġodda 3. & 4. miżjuda |3A002.c.1. 2. & 3. | WA | Sotto-entrata 1. emendata u diviża f'sotto-reġistrazzjonijiet 1. u 2. ; sotto-entrata 2. eżistenti, b’Nota, rinumerata 3. |3B001.c.1.a. | WA | Dimensjoni kritika f’sotto-paragrafu mnaqqsa għal 180 nm |3B001.c.2.a. | WA | Dimensjoni kritika f’sotto-paragrafu mnaqqsa għal 180 nm |3B001.f.1.a. | WA | Il-wavelength tas-sors tad-dawl fis-sotto-paragrafu jinbidel għal 245 nm |3B001.f.1.b. | WA | Id-daqs minimu ta’ karattri li jistgħu jirriżolvu ruħhom fis-sotto-paragrafu mnaqqsa għal 180nm |3B001.f.1.b. Nota Teknika | WA | Fil-formola għall-MRF, µm tinbidel għal nm u l-parametru tal-fattur K jinbidel għal 0.45 |3B002. | WA | It-test “ikkontrollat bi programm irreġistrat” imneħħi |Kategorija 4 |4A003.c., Nota 1 | WA | It-test 4A003.d. imħassar min-Nota |4D001.b.1. | WA | Il-valuri CTP mibdula għal 75,000 Mtops |4E001.b.1. | WA | Il-valuri CTP mibdula għal 75,000 Mtops |Kategorija 5-Parti 1 |5A001.d. | WA | Parametri modifikati għal 31.8 GHz |5A001.e. | WA | It-test kien immexxi minn 7A007 għal kategorija 5 Parti 1 u introdott bħala test f’5A001.e |Kategorija 6 |6A001.a.2.a. (1-6) | WA | Sotto-paragrafu 1. diviż f’żewġ sotto-paragrafi 1. u 2.; sotto-paragrafu 2. oriġinali rinumerat 3. u emendat biex jinkludi s-sotto-paragrafu l-ġdid; sotto-paragrafu 3., 4. & 5. rinumerati 4., 5., & 6. |6A001.a.2.a.Nota Teknika | WA | Noti Tekniċi ġodda 1. u 2. miżjuda u n-Nota Teknika eżistenti 2 imsejħa 3. |6A002.a. N.B. | WA | N.B. ġdida miżjuda |6A002.a.3. N.B. & Nota 2. | WA | N.B. ġdida miżjuda; Nota 2.a. mħassra u nota b. u c. rinumerati a. u b. |6A002.a.3.c. N.B. | WA | N.B. ġdida mi¿juda |6A002.a.3.f. & Nota Teknika | WA | Sotto-reġistrazzjoni ġdida u Nota Teknika għal micro-bolometer FPAs |6A003.b.4.a. & b. | WA | Sotto-reġistrazzjoni 4. sud-diviż addizzjonalment f'a. u b. |6A003.b.4 Noti 1., 2. & 3. | WA | Nota oriġinali rinumerata 2. u żewġ Noti ġodda 1. u 3. miżjuda |6A003.b.4 Noti 3. Nota Teknika | 2 Noti Tekniċi ġodda miżjuda man-nota introdotta bħala nota 3 lis-sezzjoni 6A003.b.4. |6A006 | WA | Sub-paragrafi eżistenti a., b., c., d., e., f., u g. emendati u rinumerati għal sub-paragrafi a.1.a. & b., a.2., a.3., a.4.a., b. & c., a.5., b.1., 2. & 3. u c.; sub-paragrafu eżistenti h. imħassar. |6E003.c. | WA | Reġistrazzjoni għal teknoloġija magnetometer imħassra. |Kategorija 7 |7A002, a. a.1 & 2., b., Nota & Nota Teknika & c. | WA | It-test għas-sotto-reġistrazzjoni a. u sotto-paragrafi 1. u 2. emendati; Sotto-reġistrazzjoni b. ġdida miżjuda flimkien ma' Nota u Nota Teknika; Sotto-reġistrazzjoni eżistenti b. tingħata l-isem ġdid c. |7A007 | WA | Kontroll immexxi għal 5A001.e. |7A116.c. | MTCR | It-test tas-sotto-reġistrazzjoni rivedut. |Kategorija 8 |8A002.h. | WA | It-test “ikkontrollat bi programm irreġistrat” mneħħi mis-sotto-reġistrazzjoni |8A002.i.2. & Nota | WA | It-test “ikkontrollati bi programm irreġistrat” mneħħi mis-sotto-reġistrazzjoni u min-Nota. |Kategorija 9 |9A001.a., b. & Nota 1. & 2. | WA | Is-sotto-paragrafi miktuba mill-ġdid bis-sotto-paragrafi eżistenti a. u b. magħquda biex jiffurmaw sotto-paragrafu ġdid a. b'Nota 1 u 2. ġodda; Is-sotto-paragrafu eżistenti c. test emendat b’żieda ta’ l-iskop, Mach 1.2 għal Mach 1, u jingħata l-isem ġgdid b. |9A105.a. & b. | MTCR | It-test tas-sotto-reġistrazzjonijiet emendat. |9A106.d. & Nota a. & b. | MTCR | It-test emendat fis-sotto-reġistrazzjonijiet u Noti a. u b. |9A107 | MTCR | Ix-Chapeau għal kontroll emendat. |9A350 | AG | Kontroll ġdid fuq sistemi ta’ sprej/ċpar. Tinkludi nota 1 lil 9A 350c u 2 noti tekniċi fuq 9A350 (a1 u a2) |9B106, a.1., 2. & Nota Teknika | MTCR | It-test fis-sotto-paragrafi emendat; Nota Teknika miżjuda. |9B106.b., 1. & 2. | MTCR | It-test tas-sotto-reġistrazzjoni u sotto-paragrafi emendat. |9D001 | AG | Test għall-kontroll rivedut |9D002 | AG | Test għall-kontroll rivedut |9E001 | AG | It-test kontroll rivedut biex jinkludi teknoloġija għal 9A350 |9E002 | AG | It-test kontroll rivedut biex jinkludi teknoloġija għal 9A350 |Proposta tal-KummissjoniFid-dawl tal-kunsiderazzjonijiet ta' hawn fuq hu neċessarju li jkunu sostitwiti l-Annessi tar-Regolament (KE) Nru 1334/2000.2005/0209 (ACC)Proposta għalREGOLAMENT TAL-KUNSILLli jemenda u jaġġorna r-Regolament (KE) Nru 1334/2000 li jwaqqaf reġim tal-Komunità għall-kontroll ta’ l-esportazzjonijiet ta’ oġġetti u teknoloġija b’użu doppjuIL-KUNSILL TA ’ L-UNJONI EWROPEA,Wara li kkunsidra t-Trattat li jistabbilixxi lill-Komunità Ewropea, u b’mod partikolari l-Artikolu 133 tiegħu,Wara li kkunsidra l-proposta mill-Kummissjoni[1],Billi:(1) Regolament tal-Kunsill (KE) Nru 1334/2000[2] tat-22 ta’ Ġunju 2000 jobbliga li oġġetti b’użu doppju (inklużi software u teknoloġija) jkunu soġġetti għal kontroll effettiv meta jkunu se jiġu esportati mill-Komunità.(2) Sabiex l-Istati Membri u l-Komunità jkunu jistgħu jikkonformaw ma' l-impenji internazzjonali tagħhom, l-Anness I għar-Regolament (KE) Nru 1334/2000 jistabbilixxi lista komuni ta' oġġetti u teknoloġija b'użu doppju msemmija fl-Artikolu 3 ta' dan ir-Regolament, li jimplimenta kontrolli ta’ l-użu doppju li internazzjonalment hemm qbil dwarhom, inklużi l-Arranġament Wassenaarm, ir-Reġim għall-Kontroll tat-Teknoloġija dwar il-Missili (l-MTCR), il-Grupp tal-Fornituri Nukleari (l-NSG), il-Grupp Awstralja u l-Armi Kimiċi Konvenzjonali (is-CWC).(3) L-Artikolu 11 tar-Regolament tal-Kunsill (KE) 1334/2000 jipprovdi li l-Anness I u l-Anness IV għandhom ikunu aġġornati b’konformità ma’ l-obbligi u l-impenji relevanti, u kull modifiki tagħhom, li kull Stat Membru aċċetta bħala membru tar-reġimi internazzjonali tan-non-proliferazzjoni u arranġamenti tal-kontrolli ta’ l-esportazzjonijiet, jew bir-ratifika tat-trattati internazzjonali relevanti.(4) L-Anness I għar-Regolament (KE) N° 1334/2000 għandu jiġi emendat Sabiex jittieħed kont tal-bidliet adottati bl-Arranġament Wassenaar, il-Grupp Awstralja u r-Reġim ta’ Kontroll tat-Tekonoloġija dwar il-Missili sussegwentement għall-emendi magħmula mir-Regolament 1504/2004 tad-19 ta’ Lulju 2004[3].(5) Sabiex ikunu ffaċilitati r-referenzi għall-awtoritijiet u operaturi ta' kontroll fuq l-esportazzjonijiet, huwa neċessarju li tkun ippubblikata verżjoni aġġornata u kkonsolidata ta’ l-Annessi għar-Regolament (KE) Nru 1334/2000.(6) Regolament (KE) Nru 1334/2000 għandu jiġi emendat għal din ir-raġuni.ADOTTA DAN IR-REGOLAMENT:Artikolu 1L-Annessi lir-Regolament (KE) Nru 1334/2000 għandhom ikunu sostitwiti bit-test fl-Anness għal dan ir-Regolament.Artikolu 2Dan ir-Regolament għandu jidħol fis-seħħ 30 ġurnata wara t-tletin jum tal-pubblikazzjoni tiegħu fil- Ġurnal Uffiċjali ta’ l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-PresidentFINANCIAL STATEMENT1. TITLE OF OPERATION: Proposal for a Council Regulation (EC) amending and updating Regulation (EC) N° 1334/2000 setting up a Community regime for the control of exports of dual-use items and technology2. BUDGET HEADING(S) INVOLVED: NONE3. LEGAL BASIS: ARTICLE 133 OF THE EC TREATY4. DESCRIPTION OF OPERATION:4.1 General objective: TECHNICAL AMENDMENT OF ANNEXES I, II AND IV TO COUNCIL REGULATION (EC) NO 1334/2000 (DUAL-USE); ANNEX III UNCHANGED4.2 Period covered and arrangement for renewal.Indefinite5. CLASSIFICATION OF EXPENDITURE OR REVENUE: NOT APPLICABLE6. TYPE OF EXPENDITURE OR REVENUE: not applicable7. FINANCIAL IMPACT: not applicable8. FRAUD PREVENTION MEASURES: not applicable9. ELEMENTS OF COST-EFFECTIVENESS ANALYSIS: not applicable10. ADMINISTRATIVE EXPENDITURE (SECTION III, PART A OF THE BUDGET): NOT APPLICABLE. THE EU MS ARE RESPONSIBLE FOR THE IMPLEMENTATION OF THE REGULATION IN PARTICULAR THE GRANTING OF EXPORT LICENCES FOR ALL THE ITEMS IN THE ANNEX (CONSIDERANT 6 WHICH READS AS FOLLOWS “THE RESPONSIBILITY FOR DECIDING ON APPLICATIONS FOR EXPORT AUTHORISATIONS LIES WITH NATIONAL AUTHORITIES, ARTICLE 3 AND 6 OF THE REGULATION 1334/2000) [1] ĠU C...,....[2] ĠU L 159, 30.6.2000, p.1. Ir-Regolament kif l-aħħar emendat bir-Regolament (KE) N° 1504/2004 (ĠU) L 281, 31.8.2004, p.1.[3] Ir-Regolament (KE) Nru 1504/2004 (ĠU) L 281, 31.8.2004, p.1.


Avviż Legali Importanti

|

52004PC0493

Proposta għal regolament tal-Parlament ewropew u l-Kunsill dwar il-Fond Soċjali Ewropew  /* KUMM/2004/0493 finali - COD 2004/0165 */

	Brussel 14.7.2004KUMM(2004) 493 finali2004/0165 (COD)Proposta għalREGOLAMENT TAL-PARLAMENT EWROPEW U L-KUNSILLdwar il-Fond Soċjali Ewropew(preżentata mill-Kummissjoni)MEMORANDUM TA’ SPJEGAZZJONIL-Isfidi l-ġodda għall-FSE tal-ġejjieniIl-Fond Soċjali Ewropew (FSE) jgħin fl-għan tal-koeżjoni ekonomika u soċjali stabbilit fl-Artikolu 158 tat-Trattat tal-KE, billi jappoġġja politika u prijoritajiet maħsuba biex jinkiseb il-progress lejn xogħol għal kulħadd, li titjieb il-kwalità u l-produttività fuq ix-xogħol, u li jitmexxew ’il quddiem l-inklużjoni u l-koeżjoni soċjali, skond il-linjigwidi u r-rakkomandazzjonijiet ta’ l-Istrateġija Ewropea dwar ix-Xogħol (EES).Biex jintlaħaq dan l-għan, il-FSE jeħtieġ jindirzza tliet sfidi ewlenin: li jindirizza d-disparitajiet kbar tax-xogħol, l-inugwaljanzi soċjali, il-vojt tal-ħiliet u n-nuqqas ta’ xogħol f’Unjoni mkabbra; il-pass dejjem jikber fir-ristrutturar ekonomiku u soċjali minħabba l-globalizzazzjoni u l-iżvilupp ta’ l-ekonomija bbażata fuq l-għerf; u l-bidliet demografiċi li seħħew minħabba l-forza tax-xogħol li qed tiċkien u tixjieħ.It-tisħiħ tar-rabtiet bejn il-FSE, l-Istrateġija Ewropea dwar ix-Xogħol u l-għanijiet maqbula ta’ l-Unjoni dwar l-inklużjoni soċjali u l-edukazzjoni u t-taħriġIr-rabtiet bejn l-istrument finanzjarju tal-Komunità u l-qafas tal-politika ta’ l-Unjoni jeħtieġ ikunu msaħħa fil-perjodu ta’ pprogrammar tal-ġejjieni biex ikunu jistgħu jgħinu aħjar biex jintlaħqu l-għanijiet u l-miri tax-xogħol ta’ l-istrateġija ta’ Lisbona. Għal dan il-għan, il-FSE għandu jappoġġja l-politika ta’ l-Istati Membri li qed isegwu sew il-linjigwidi u r-rakkomandazzjonijiet li saru taħt l-Istrateġija Ewropea dwar ix-Xogħol u l-għanijiet maqbula ta’ l-Unjoni dwar l-inklużjoni soċjali u l-edukazzjoni u t-taħriġ.L-abbozz tar-Regolament tal-FSE għall-2007-2013 jipprovdi qafas dettaljat fuq l-interventi tal-FSE fl-Unjoni kollha. Taħt iż-żewġ għanijiet tal-“Konverġenza” u dak tal-“Kompetittività reġjonali u x-Xogħol”, il-FSE se jagħti appoġġ bil-ħsieb li jantiċipa u jmexxi l-bidla ekonomika u soċjali. L-interventi tiegħu se jiffukaw fuq erba’ oqsma ewlenin dwar azzjonijiet li ġew approvati mill-Kunsill Ewropew: li tiżdied l-adattabbiltà tal-ħaddiema u l-impriżi; li jissaħħaħ l-aċċess għax-xogħol, li jkun evitat il-qgħad, li titwal il-ħajja fuq il-post tax-xogħol u li tiżdied il-parteċipazzjoni fis-suq tax-xogħol; li tissaħħaħ l-inklużjoni soċjali billi titmexxa ’l quddiem l-integrazzjoni fix-xogħol ta’ persuni li huma żvantaġġati u li tkun miġġielda d-diskriminazzjoni; u li titmexxa ’l quddiem is-sħubija għar-riforma fl-oqsma tax-xogħol u l-inklużjoni.Fir-reġjuni u l-Istati Membri li huma l-inqas sinjuri, il-Fondi se jikkonċentraw fuq it-tmexxija ’l quddiem ta’ l-aġġustament strutturali, it-tkabbir u l-ħolqien ta’ l-impjiegi. Għal dan il-għan, taħt l-għan tal-Konverġenza, f’żieda mal-prijoritajiet li ssemmew fuq, il-FSE se jappoġġja wkoll azzjoni biex jitwessa’ u jitjieb l-investiment fil-kapital uman, l-aktar billi jitjiebu s-sistemi ta’ l-edukazzjoni u t-taħriġ, u azzjoni mmirata biex ikunu żviluppati l-ħila istituzzjonali u l-effiċjenza ta’ l-amministrazzjoni pubblika fuq livell nazzjonali, reġjonali u lokali.Barra minn hekk, il-proposta tagħmel enfasi akbar fuq ir-rabta ta’ l-Unjoni biex tneħħi l-inugwaljanzi bejn in-nisa u l-irġiel: azzjonijiet speċifiċi indirizzati lejn in-nisa qed ikunu magħqudin ma’ avviċinament b’saħħtu dwar il-qsim ewlieni tal-ġeneru, biex b’hekk jiżdiedu l-parteċipazzjoni u l-progress tan-nisa li jaħdmu.Bl-istess mod, it-tmexxija ’l quddiem ta’ ħidmiet ġodda u kooperazzjoni transnazzjonali se jiġu integrati b’mod sħiħ fl-għan tal-FSE, u magħżula fil-programmi ta’ l-operat nazzjonali u reġjonali. Taħt l-għan tal-“Konverġenza” u dak tal-“Kompetittività Reġjonali u x-Xogħol”, il-FSE se jagħti prijorità biex jiffinanzja l-kooperazzjoni transnazzjonali, inklużi l-bdil ta’ esperjenzi u l-aħjar prattiċi fl-Unjoni kollha u ħidmiet konġunti, waqt li jkunu żgurati, fejn ikun xieraq, il-koerenza u l-kumplementarjetà ma’ programmi transnazzjonali oħrajn tal-Komunità.Fl-aħħarnett, il-proposta tagħti importanza kbira lit-tmexxija ’l quddiem ta’ kontroll tajjeb. L-involviment ta’ l-imsieħba soċjali huwa ta’ importanza kbira fl-ipprogrammar u l-implimentazzjoni tal-prijoritajiet u l-operat tal-Fond. Għal dan il-għan, taħt l-għan il-ġdid tal-Konverġenza, l-imsieħba soċjali se jkunu inkuraġġiti biex jieħdu sehem b’mod attiv f’azzjonijiet li jinvolvu l-bini ta’ ħiliet kif ukoll biex iwettqu ħidmiet konġunti fl-oqsma ta’ politika fejn dawn ikollhom sehem deċiżiv.2004/0165 (COD)Proposta għalREGOLAMENT TAL-PARLAMENT EWROPEW U L-KUNSILLdwar il-Fond Soċjali EwropewIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jwaqqaf il-Komunità Ewropea, u b’mod partikolari l-Artikolu 148 tiegħu,Wara li kkunsidraw il-proposta mill-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Waqt li jaġixxu skond il-proċedura stabbilita fl-Artikolu 251 tat-Trattat[4],Billi:Ir-Regolament (KE) Nru […], li jistabbilixxi d-dispożizzjonijiet ġenerali fuq il-Fondi Strutturali u l-Fond tal-Koeżjoni[5], iwaqqaf il-qafas għall-azzjoni mill-Fondi Strutturali u l-Fond tal-Koeżjoni u jwaqqaf ukoll, b’mod speċjali, l-għanijiet, il-prinċipji u r-regoli li jikkonċernaw is-sħubija, l-ipprogrammar, il-valutazzjoni u t-tmexxija. Għalhekk, huwa meħtieġ li tiġi ddefinita l-missjoni tal-Fond Soċjali Ewropew (minn hawn ’il quddiem imsejjaħ il-"FSE") f’rabta mal-ħidmiet preskritti taħt l-Artikolu 146 tat-Trattat, u fil-kuntest tax-xogħol ta’ l-Istati u tal-Komunità biex tkun żviluppata strateġija kkoordinata għax-xogħol, kif imfisser taħt l-Artikolu 125 tat-Trattat. Fl-interess taċ-ċarezza, ir-Regolament (KE) Nru 1784/1999 tal-Parlament Ewropew u l-Kunsill tat-12 ta’ Lulju 1999 fuq il-Fond Soċjali Ewropew[6] għandu jinbidel.Jeħtieġ jiġu stabbiliti dispożizzjonijiet speċifiċi dwar l-għamla ta’ ħidmiet li jistgħu jiġu ffinanzjati mill-FSE taħt l-għanijiet iddefiniti fir-Regolament (KE) Nru […] [li jwaqqaf id-dispożizzjonijiet ġenerali fuq il-Fondi Strutturali u l-Fond tal-Koeżjoni].Il-FSE għandu jappoġġja l-politika ta’ l-Istati Membri li qed isegwu mill-qrib il-linjigwidi u r-rakkomandazzjonijiet li saru taħt l-Istrateġija Ewropea dwar ix-Xogħol u l-għanijiet maqbula tal-Komunità dwar l-inklużjoni soċjali u l-edukazzjoni u t-taħriġ, biex jgħin aktar fl-implimentazzjoni ta’ l-għanijiet u l-miri li dwarhom kien hemm ftehim fil-Kunsilli Ewropej ta’ Lisbona u Goteborg.Bil-ħsieb li tkun antiċipata u mmexxija aħjar il-bidla taħt l-għan tal-kompetittività reġjonali u x-xogħol, l-għajnuna mill-FSE għandha tiffoka, l-aktar, fuq l-adattabbiltà dejjem tiżdied tal-ħaddiema u l-impriżi, li jissaħħu l-aċċess għax-xogħol u l-parteċipazzjoni fis-suq tax-xogħol, li tissaħħaħ l-inklużjoni soċjali ta’ persuni li huma żvantaġġati u li tkun miġġielda d-diskriminazzjoni, kif ukoll li jitmexxew ’il quddiem sħubiji għar-riforma.F’żieda ma’ dawn il-prijoritajiet, fir-reġjuni u l-Istati Membri li huma l-anqas żviluppati, taħt l-għan tal-konverġenza u bil-ħsieb li jiżdiedu t-tkabbir ekonomiku, l-opportunitajiet tax-xogħol għan-nisa u l-irġiel kif ukoll il-kwalità u l-produttività fuq ix-xogħol, huwa meħtieġ li jitwessa’ u jitjieb l-investiment fil-kapital uman u li titjieb ukoll il-ħila istituzzjonali, amministrattiva u ġudizzjali, l-aktar biex jitħejjew u jkunu implimentati r-riformi, u biex jissaħħaħ ukoll l- acquis .It-tmexxija ’l quddiem ta’ ħidmiet ġodda u kooperazzjoni transnazzjonali huma dimensjoni importanti li għandha tiġi integrata fl-għan tal-FSE.Huwa meħtieġ li tkun żgurata l-koerenza ta’ l-azzjoni tal-FSE mal-politika pprovduta taħt l-Istrateġija Ewropea dwar ix-Xogħol u li l-appoġġ tal-FSE ikun ikkonċentrat fuq l-implimentazzjoni tal-linjigwidi u r-rakkomandazzjonijiet fuq ix-xogħol.Implimentazzjoni effiċjenti u effettiva ta’ l-azzjoni appoġġjata mill-FSE tistrieħ fuq it-tmexxija tajba u s-sħubija bejn l-imsieħba territorjali u soċjo-ekonomiċi rilevanti kollha, l-aktar l-imsieħba soċjali u partijiet interessati oħra, inkluż fuq livell reġjonali u lokali.L-Istati Membri u l-Kummissjoni għandhom jiżguraw li l-implimentazzjoni tal-prijoritajiet iffinanzjati mill-FSE taħt l-Għanijiet tal-Konverġenza u tal-Kompetittività Reġjonali u x-Xogħol tgħin fit-tmexxija ’l quddiem ta’ l-ugwaljanza u t-tneħħija ta’ l-inugwaljanzi bejn in-nisa u l-irġiel; avviċinament ta’ qsim ewlieni tal-ġeneru għandu jkun magħqud ma’ azzjoni speċifika biex jiżdiedu l-parteċipazzjoni sostenibbli u l-progress tan-nisa li jaħdmu.Il-FSE għandu jappoġġja wkoll l-għajnuna teknika, b’attenzjoni speċjali fuq li jiġi inkuraġġit it-tagħlim reċiproku bit-tixrid tal-bdil ta’ esperjenzi, it-trasferiment ta’ prattiċi tajba u fuq l-importanza ta’ l-għajnuna tal-FSE biex jintlaħqu l-għanijiet tal-politika u l-prijoritajiet tal-Komunità, fejn għandhom x’jaqsmu x-xogħol u l-inklużjoni soċjali.Ir-Regolament (KE) Nru […] [li jwaqqaf id-dispożizzjonijiet ġenerali tal-Fondi Strutturali u l-Fond tal-Koeżjoni] jipprovdi li l-eliġibbiltà tan-nefqa għandha titwaqqaf fuq livell nazzjonali, b’xi ftit eċċezzjonijiet, li għal dawn ta’ l-aħħar huwa meħtieġ li jiġu stabbiliti dispożizzjonijiet speċifiċi. L-eċċezzjonijiet dwar il-FSE għandhom, għalhekk, jiġu stabbiliti,ADOTTAW DAN IR-REGOLAMENT:Artikolu 1Is-SuġġettDan ir-Regolament iwaqqaf il-ħidmiet tal-Fond Soċjali Ewropew ("FSE") u l-għan ta’ l-għajnuna tiegħu b’rabta ma’ l-għan tal-"Konverġenza" u dak tal-"Kompetittività reġjonali u x-xogħol" kif iddefiniti fl-Artikolu 3 tar-Regolament (KE) Nru […], kif ukoll l-għamliet tan-nefqa eliġibbli għall-għajnuna.Artikolu 2Il-Missjoni1. Il-FSE għandu jsaħħaħ il-koeżjoni ekonomika u soċjali billi jappoġġja l-politika ta’ l-Istati Membri li jkunu qed jaħdmu biex jilħqu xogħol għal kulħadd, itejbu l-kwalità u l-produttività fuq ix-xogħol u li jmexxu ’l quddiem l-inklużjoni soċjali u t-tnaqqis fid-disparitajiet reġjonali tax-xogħol.L-aktar, il-FSE għandu jappoġġja dik l-azzjoni li tkun skond il-linjigwidi u r-rakkomandazzjonijiet adottati taħt l-Istrateġija Ewropea dwar ix-Xogħol.2. Fit-twettiq tal-ħidmiet imsemmija fil-paragrafu 1, il-FSE għandu jappoġġja l-prijoritajiet tal-Komunità dwar il-ħtieġa li tissaħħaħ il-koeżjoni soċjali, waqt li għandu jsaħħaħ il-kompetittività u jmexxi ’l quddiem tkabbir ekonomiku li jkun ambjentalment b’saħħtu. L-aktar, dan għandu jqis l-għanijiet tal-Komunità fl-oqsma ta’ l-inklużjoni soċjali, l-edukazzjoni u t-taħriġ, kif ukoll l-ugwaljanza bejn in-nisa u l-irġiel.Artikolu 3L-Għan ta’ l-għajnuna1. Fil-qafas ta’ l-għanijiet tal-konverġenza u l-kompetittività reġjonali u x-xogħol, il-FSE għandu jappoġġja azzjoni taħt dawn il-prijoritajiet li ġejjin:(a) l-adattabbiltà tal-ħaddiema u l-impriżi li qed tiżdied, l-aktar billi jitmexxew ’il quddiem:(i) l-investiment miżjud fir-riżorsi umani mill-impriżi, l-aktar l-impriżi żgħar u medji (SMEs), u fil-ħaddiema, bl-iżvilupp u l-implimentazzjoni ta’ sistemi ta’ tagħlim għal tul il-ħajja u strateġiji li jiżguraw l-aċċess imtejjeb biex jitħarrġu ħaddiema b’ħiliet baxxi u li għandhom età avvanzata, it-trasparenza tal-kwalifiki u l-ħiliet, it-tixrid ta’ l-ICT u l-ħiliet tat-tmexxija kif ukoll it-tmexxija ’l quddiem ta’ l-imprenditorjat u l-innovazzjoni;(ii) l-antiċipazzjoni u t-tmexxija pożittiva tal-bidla ekonomika, l-aktar bit-tfassil u t-tixrid ta’ għamliet ġodda ta’ organizzazzjoni ta’ xogħol li jkunu aktar produttivi, inklużi saħħa u sigurtà aħjar, l-għarfien ta’ kriterji okkupazzjonali u ta’ ħiliet tal-ġejjieni, u l-iżvilupp ta’ servizzi speċifiċi ta’ xogħol, taħriġ u appoġġ lill-ħaddiema fil-kuntest tal-kumpannija u r-ristrutturar tas-settur.(b) jissaħħaħ l-aċċess għax-xogħol għal min qed ifittex impjieg u għal persuni qiegħda, li jkun evitat il-qgħad, li titwal il-ħajja fuq il-post tax-xogħol u li tiżdied il-parteċipazzjoni fis-suq tax-xogħol tan-nisa kif ukoll ta’ dawk il-persuni li jiċċaqalqu minn post għal ieħor, l-aktar billi jitmexxew ’il quddiem:(i) il-modernizzazzjoni u t-tisħiħ ta’ l-istituzzjonijiet tas-suq tax-xogħol, l-aktar is-servizzi tax-xogħol;(ii) l-implimentazzjoni ta’ miżuri attivi u preventivi li jkunu jiżguraw l-għarfien bikri tal-ħtiġiet u l-appoġġ personalizzat, it-tiftix għal u l-mobbiltà tax-xogħol, l-impjieg indipendenti u l-ħolqien tan-negozji;(iii) azzjoni speċifika biex tiżdied il-parteċipazzjoni sostenibbli u l-progress tan-nisa li jaħdmu, biex titnaqqas il-firda fis-suq tax-xogħol ibbażata fuq is-sessi, anki billi jkunu ttrattati l-għeruq tad-differenzi dwar kif jitħallsu n-nisa u l-irġiel, u biex tirrikonċilja l-ħajja tax-xogħol u dik privata anki billi jitħaffef l-aċċess għall-kura tat-tfal u l-kura ta’ persuni li jkunu dipendenti;(iv) azzjoni speċifika biex tissaħħaħ l-integrazzjoni soċjali ta’ dawk il-persuni li jiċċaqalqu minn post għal ieħor u biex tiżdied il-parteċipazzjoni tagħhom fix-xogħol, inklużi l-gwida u t-taħriġ fil-lingwa u l-validazzjoni tal-ħiliet li jkunu nkisbu barra.(c) tissaħħaħ l-inklużjoni soċjali ta’ persuni żvantaġġati u li tkun miġġielda d-diskriminazzjoni, l-aktar billi jitmexxew ’il quddiem:(i) toroq għall-integrazzjoni fix-xogħol għal persuni żvantaġġati, persuni li jkunu qed ibatu minn esklużjoni soċjali, persuni li jħallu kmieni l-iskola, minoritajiet u nies b’diżabbiltà, b’miżuri ta’ impjegar, inkluż fil-qasam ta’ l-ekonomija soċjali, li jkunu jappoġġjaw azzjonijiet u appoġġ soċjali rilevanti u servizzi ta’ kura;(ii) diversità fil-post tax-xogħol u l-ġlieda kontra d-diskriminazzjoni biex wieħed jikseb aċċess fis-suq tax-xogħol billi jkun hemm l-għarfien u l-involviment ta’ komunitajiet u impriżi lokali.(d) li jkun hemm mobilizzazzjoni għar-riformi fl-oqsma tax-xogħol u l-inklużjoni, l-aktar billi jitmexxa ’l quddiem l-iżvilupp ta’ sħubiji u patti permezz tan- networking tal-partijiet interessati rilevanti fuq livell nazzjonali, reġjonali u lokali.2. Fil-qafas ta’ l-għan tal-konverġenza, il-FSE għandu jappoġġja azzjoni taħt dawn il-prijoritajiet li ġejjin:(a) Li jitwessa’ u jitjieb l-investiment fil-kapital uman, l-aktar billi jitmexxew ’il quddiem:(i) l-implimentazzjoni tar-riformi fl-edukazzjoni u fis-sistemi tat-taħriġ, l-aktar bil-ħsieb li tikber it-tweġiba ta’ dawn għall-ħtiġiet ta’ soċjetà bbażata fuq l-għerf, billi titjieb ir-rilevanza tas-suq tax-xogħol fl-edukazzjoni u t-taħriġ tal-bidu, u billi jiġu aġġornati kontinwament il-ħiliet ta’ l-għalliema u ħaddiema oħrajn;(ii) il-parteċipazzjoni miżjuda fl-edukazzjoni u t-taħriġ permezz taċ-ċiklu tal-ħajja, inkluż b’azzjoni biex jinkisbu tnaqqis sostanzjali fin-numru ta’ tfal li jħallu l-iskola kmieni kif ukoll aċċess akbar fl-edukazzjoni vokazzjonali tal-bidu u f’dik terzjarja;(iii) l-iżvilupp tal-potenzjal tal-bniedem fir-riċerka u l-innovazzjoni, l-aktar bi studji post-graduate u t-taħriġ ta’ riċerkaturi kif ukoll b’ħidmiet ta’ networking relatati bejn universitajiet, ċentri tar-riċerka u impriżi.(b) Li jissaħħew il-ħila istituzzjonali u l-effiċjenza ta’ l-amministrazzjonijiet pubbliċi u servizzi pubbliċi fuq livell nazzjonali, reġjonali u lokali biex ikunu jistgħu jitwettqu r-riformi u l-kontroll tajjeb l-aktar fil-qasam ekonomiku, f’dak tax-xogħol, u fl-oqsma soċjali, ambjentali u ġudizzjali, speċjalment billi jitmexxew ’il quddiem:(i) politika tajba u tfassil tajjeb ta’ programmi, il-monitoraġġ u l-valutazzjoni, bi studji, statistiċi u esperti, appoġġ lill-koordinazzjoni interdipartimentali u d-djalogu bejn l-entitajiet pubbliċi u privati rilevanti;(ii) il-bini tal-ħiliet fit-twassil ta’ politika u programmi, inkluż dwar l-infurzar tal-leġislazzjoni, l-aktar bit-taħriġ maniġerjali u tal-ħaddiema u b’appoġġ speċifiku lejn servizzi ewlenin, spettorati u imsieħba soċjo-ekonomiċi, inklużi l-imsieħba soċjali u l-organizzazzjonijiet mhux governattivi rilevanti.3. Fit-tħaddim ta’ l-għanijiet u l-prijoritajiet msemmija fil-paragrafi 1 u 2, il-FSE għandu jappoġġja t-tmexxija ’l quddiem u l-qsim ewlieni ta’ ħidmiet ġodda kif ukoll il-kooperazzjoni transnazzjonali u inter-reġjonali l-aktar billi jsir qsim tat-tagħrif, l-esperjenzi, ir-riżultati u prattiċi ġodda, u billi jkunu żviluppati avviċinamenti kumplementari u kkoordinati jew azzjoni konġunta.4. Fit-tħaddim tal-prijorità ta’ l-inklużjoni soċjali msemmija fil-paragrafu 2 (c) (i), l-iffinanzjar mill-FSE ta’ azzjonijiet fi ħdan l-iskop tar-Regolament (KE) Nru […] [ERDF] jista’ jlaħħaq ammont massimu ta’ 10% ta’ l-assi tal-prijorità kkonċernata.Artikolu 4Il-Koerenza u l-konċentrazzjoni1. L-Istati Membri u l-awtoritajiet tat-tmexxija għandhom jiżguraw li l-azzjoni appoġġjata mill-FSE tkun konsistenti ma’ u ssaħħaħ l-implimentazzjoni ta’ l-Istrateġija Ewropea dwar ix-Xogħol. L-aktar, dawn għandhom jiżguraw li l-azzjoni stabbilita fil-qafas strateġiku ta’ referenza u fil-programmi ta’ l-operat tkun tmexxi ’l quddiem il-prijoritajiet u l-miri ta’ l-Istrateġija f’kull Stat Membru, waqt li jikkonċentraw l-appoġġ l-aktar fuq l-implimentazzjoni tar-rakkomandazzjonijiet tax-xogħol li saru taħt l-Artikolu 128(4) tat-Trattat kif ukoll ta’ l-għanijiet rilevanti tal-Komunità fil-qasam ta’ l-inklużjoni soċjali.2. Fil-programmi ta’ l-operat, ir-riżorsi għandhom ikunu diretti lejn l-iktar ħtiġiet importanti u jiffukaw fuq dawk l-oqsma ta’ politika li għalihom l-appoġġ tal-FSE jista’ jġib effett sostanzjali minħabba li jintlaħqu l-għanijiet tal-programm. Biex jilħqu l-massimu ta’ l-effiċjenza ta’ l-appoġġ tal-FSE, il-programmi ta’ l-operat għandhom iqisu sew ir-reġjuni u l-postijiet li jkunu qed jiffaċċjaw l-aktar problemi serji, inklużi dawk l-inħawi urbani li huma neqsin minn ħtiġiet essenzjali kif ukoll dawk rurali u li jiddependu fuq is-sajd li jinsabu sejrin lura.3. L-elementi rilevanti tar-rapport annwali ta’ l-Istati Membri msemmi fl-Artikolu 19 tar-Regolament (KE) Nru […] [li jistabbilixxi d-dispożizzjonijiet ġenerali fuq il-Fondi Strutturali u l-Fond tal-Koeżjoni], għandhom jiġu integrati rispettivament fil-pjani ta’ azzjoni nazzjonali għax-xogħol u fil-pjani ta’ azzjoni nazzjonali għall-inklużjoni soċjali li jikkorrispondu.4. L-għanijiet ikkwantifikati u l-indikaturi magħżula biex isir il-monitoraġġ ta’ l-implimentazzjoni tal-qafas strateġiku nazzjonali ta’ referenza ddefinit fl-Artikolu 18 tar-Regolament (KE) Nru […] [li jistabbilixxi d-dispożizzjonijiet ġenerali fuq il-Fondi Strutturali u l-Fond tal-Koeżjoni], għandhom ikunu dawk użati fl-implimentazzjoni ta’ l-Istrateġija Ewropea dwar ix-Xogħol u fil-kuntest ta’ l-għanijiet maqbula tal-Komunità fl-oqsma ta’ l-inklużjoni soċjali u l-edukazzjoni u t-taħriġ. L-indikaturi tal-monitoraġġ tal-programmi ta’ l-operat għandhom ikunu koerenti ma’ dawn l-għanijiet ikkwantifikati.5. Il-valutazzjonijiet li jkunu saru b’rabta ma’ l-azzjoni tal-FSE għandhom jistħarrġu l-għajnuna ta’ l-azzjoni appoġġjata mill-FSE għall-implimentazzjoni ta’ l-Istrateġija Ewropea dwar ix-Xogħol u għall-għanijiet tal-Komunità fl-oqsma ta’ l-inklużjoni soċjali u l-edukazzjoni u t-taħriġ fl-Istat Membru kkonċernat.Artikolu 5It-tmexxija tajba u s-sħubija1. Il-FSE għandu jmexxi ’l quddiem il-kontroll tajjeb u s-sħubija. L-appoġġ tiegħu għandu jitfassal u jiġi implimentat fuq livell territorjali xieraq, b’attenzjoni kbira lejn il-livell reġjonali u lokali, skond l-arranġamenti istituzzjonali li jkunu speċifiċi għal kull Stat Membru.2. L-Istati Membri u l-awtorità tat-tmexxija ta’ kull programm ta’ l-operat għandhom jiżguraw l-involviment ta’ l-imsieħba soċjali u l-konsultazzjoni adegwata tal-partijiet interessati mhux governattivi, fuq livell territorjali xieraq, fl-ipprogrammar, l-implimentazzjoni u l-monitoraġġ ta’ l-appoġġ tal-FSE.3. L-awtoritajiet tat-tmexxija ta’ kull programm ta’ operat għandhom jinkuraġġixxu l-parteċipazzjoni u l-aċċess adegwati ta’ l-imsieħba soċjali fil-ħidmiet li jiġu ffinanzjati taħt l-Artikolu 2 ta’ dan ir-Regolament.Taħt l-Għan tal-"Konverġenza", mill-inqas 2% tar-riżorsi tal-FSE għandhom ikunu allokati għall-bini ta’ ħiliet u għal ħidmiet li jitwettqu b’mod konġunt mill-imsieħba soċjali, l-aktar dwar l-adattabbiltà tal-ħaddiema u l-impriżi msemmija fl-Artikolu 2 (1) (a).4. L-awtorità tat-tmexxija ta’ kull prgramm ta’ operat għandha tinkuraġġixxi l-parteċipazzjoni u l-aċċess adegwati ta’ organizzazzjonijiet mhux governattivi fil-ħidmiet li jiġu ffinanzjati, l-aktar fl-isfera ta’ l-inklużjoni soċjali u l-ugwaljanza ta’ bejn in-nisa u l-irġiel.5. Meta tiġi ddelegata r-responsabbiltà għall-implimentazzjoni, l-appoġġ fil-qafas ta’ programm jista’ jingħata permezz ta’ għotjiet globali.Artikolu 6L-Ugwaljanza bejn is-sessiL-Istati Membri u l-awtoritajiet tat-tmexxija għandhom jiżguraw li l-programmi ta’ l-operat ikun fihom deskrizzjoni fuq kif l-ugwaljanza ta’ bejn is-sessi se titmexxa ’l quddiem fl-ipprogrammar, fl-implimentazzjoni u fil-monitoraġġ, inklużi indikaturi speċifiċi, kif ukoll fil-valutazzjoni.Artikolu 7L-InnovazzjoniFil-qafas ta’ kull programm ta’ operat, l-Istati Membri u l-awtoritajiet tat-tmexxija għandhom jagħtu attenzjoni kbira lit-tmexxija ’il quddiem u l-qsim ewlieni ta’ ħidmiet ġodda. Wara li tkun ikkonsultat il-Kumitat tal-Monitoraġġ imsemmi fl-Artikolu 47 tar-Regolament (KE) Nru […] [li jistabbilixxi d-dispożizzjonijiet ġenerali fuq il-Fondi Strutturali u l-Fond tal-Koeżjoni], l-awtorità tat-tmexxija għandha tagħżel is-suġġetti għall-iffinanzjar ta’ l-innovazzjoni u għandha wkoll tiddefinixxi l-modalitajiet xierqa ta’ l-implimentazzjoni.Artikolu 8Il-Kooperazzjoni transnazzjonali1. L-Istati Membri u l-awtoritajiet tat-tmexxija għandhom jiżguraw li l-ipprogrammar ta’ ħidmiet ta’ kooperazzjoni transnazzjonali u inter-reġjonali jieħu l-għamla ta’ assi ta’ prijorità speċifika f’programm ta’ l-operat jew fi programm speċifiku ta’ l-operat.2. L-Istati Membri għandhom jiżguraw li jkun hemm koerenza u kumplementarjetà bejn l-azzjoni tal-Fond u l-azzjonijiet appoġġjati bi programmi transnazzjonali tal-Komunità, l-aktar fil-qasam ta’ l-edukazzjoni u t-taħriġ, b’mekkaniżmi xierqa ta’ koordinazzjoni, u li jsir l-aħjar użu mir-riżorsi tal-Komunità biex ikunu appoġġjati l-edukazzjoni u t-tagħlim għal tul il-ħajja.Artikolu 9Għajnuna teknikaIl-Kummissjoni għandha tmexxi ’l quddiem l-aktar il-bdil ta’ esperjenzi, ħidmiet li jsaħħu l-għarfien, laqgħat, networking u r-reviżjonijiet fi gruppi biex ikunu magħrufa u jixxerdu l-prattiċi tajba u biex jitmexxa ’l quddiem it-tagħlim reċiproku bl-għan li jissaħħu d-dimensjoni tal-politika u l-kontribuzzjoni tal-FSE lejn l-għanijiet tal-Komunità fejn għandhom x’jaqsmu x-xogħol u l-inklużjoni soċjali.Artikolu 10Ir-Rapporti ta’ kull sena u ta’ l-aħħarIr-rapporti ta’ l-implimentazzjoni ta’ kull sena u dawk ta’ l-aħħar msemmija fl-Artikolu 49 tar-Regolament (KE) Nru […] [li jwaqqaf id-dispożizzjonijiet ġenerali fuq il-Fondi Strutturali u l-Fond tal-Koeżjoni], għandu jkun fihom ġabra dwar l-implimentazzjoni ta’:(a) il-qsim ewlieni tal-ġeneru kif ukoll kull azzjoni speċifika dwar il-ġeneru;(b) azzjoni biex jissaħħu l-integrazzjoni soċjali u x-xogħol ta’ persuni li jħallu posthom biex imorru jgħixu post ieħor;(c) azzjoni biex jissaħħu l-integrazzjoni soċjali u x-xogħol tal-minoritajiet;(d) ħidmiet ġodda, inklużi ġustifikazzjoni tas-suġġetti magħżula għall-innovazzjoni, il-preżentazzjoni tar-riżultati tagħhom u t-tixrid u l-qsim ewlieni ta’ dawn;(e) ħidmiet ta’ kooperazzjoni transnazzjonali u inter-reġjonali.Artikolu 11L-Eliġibbiltà1. Il-FSE għandu jappoġġja n-nefqa pubblika li tieħu l-għamla ta’ għotijiet individwali jew globali li ma jitħallsux lura, għotjiet li jridu jitħallsu lura, tnaqqis fl-interessi tas-self u mikro-krediti, kif ukoll ix-xiri ta’ affarijiet u servizzi b’sejħat għall-offerti pubbliċi.2. In-nefqa li ġejja m’għandhiex tkun eliġibbli għall-appoġġ tal-FSE:(a) Il-VAT li tinġabar lura;(b) Interessi fuq id-dejn;(c) Ix-xiri ta’ infrastruttura, beni mobbli li jiddeprezzaw ruħhom, proprjetà u art.3. Minkejja l-paragrafu 2 ta’ dan l-Artikolu, ir-regoli ta’ l-eliġibbiltà stabbiliti fl-Artikolu 6 tar-Regolament (KE) Nru […] [fuq il-ERDF] għandhom jgħoddu għal azzjonijiet li jkunu ko-finanzjati mill-FSE u li jkunu jaqgħu fl-għan ta’ l-Artikolu [2] tar-[Regolament fuq il-ERDF].4. Minkejja r-regoli nazzjonali ta’ l-eliġibbiltà, in-nefqa ddikjarata taħt il-programmi ta’ l-operat ko-finanzjati mill-FSE għandha tinkludi:(a) benefiċċji jew salarji mħallsa minn parti terza għall-ġid tal-parteċipanti li jkunu ħadu sehem f’operat u li dawn ikunu ġew iċċertifikati lill-benefiċjarju, fuq kundizzjoni li dawn l-ispejjeż ikunu jsawru l-ko-finanzjar pubbliku nazzjonali għall-operat, skond ir-regoli nazzjonali li jkun hemm fis-seħħ.(b) l-ispejjeż indiretti ta’ l-operat stabbiliti fuq bażi ta’ rata fissa, sa 20% ta’ l-ispejjeż diretti ddikjarati għal dan l-operat, skond l-għamla ta’ l-operat, il-kuntest li fih dan ikun implimentat u fejn dan ikun seħħ.Artikolu 12Dispożizzjonijiet transitorjiDan ir-Regolament għandu jaffettwa la l-implimentazzjoni ssuktata u lanqas il-modifikazzjoni, inkluż il-kanċellazzjoni parzjali, ta’ miżuri li ġew approvati mill-Kunsill jew mill-Kummissjoni fuq il-bażi tar-Regolament (KE) Nru 1784/99, li kienu jgħoddu qabel l-1 ta’ Jannar 2007.L-applikazzjonijiet li jkunu saru taħt ir-Regolament (KEE) Nru 1784/94 għandhom jibqgħu validi.Artikolu 13It-TħassirIr-Regolament (KE) Nru 1784/99 qed jitħassar b’effett mill-1 ta’ Jannar 2007.Ir-referenzi għar-Regolament (KE) Nru 1784/99 għandhom jitqiesu bħala referenzi għal dan ir-Regolament.Artikolu 14Il-Klawsola tar-reviżjoniWaqt li jaġixxu skond il-proċedura stabbilita fl-Artikolu 251 tat-Trattat, il-Parlament Ewropew u l-Kunsill għandhom jirrevedu dan ir-Regolament sa mhux aktar tard mill-31 ta’ Diċembru 2013.Artikolu 15Id-Dħul fis-seħħDan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan għandu jkun jgħodd mill-1 ta’ Jannar 2007.Dan ir-Regolament għandu jkun jorbot fl-intier tiegħu u jgħodd direttament fl-Istati Membri kollha.Magħmul fi Brussel, [….]Għall-Parlament Ewropew Għall-KunsillIl-President Il-President[…] […] [1] ĠU C […], […], p. […].[2] ĠU C […], […], p. […].[3] ĠU C […], […], p. […].[4] ĠU C […], […], p. […].[5] ĠU L […], […], p. […].[6] ĠU L 213, it-13.8.1999, p. 5.